cyanic-selkie/wikianc huggingface dataset:
Hemofilija
Pastāv divi galvenie hemofilijas veidi: hemofilija A (nav pietiekams VIII asinsreces faktora apjoms asinīs) un hemofilija B (nav pietiekams IX asinsreces faktora apjoms asinīs). Hemofilija A ir apmēram piecas reizes izplatītāka par hemofiliju B. Parasti hemofilija ir iedzimta, taču ar to var saslimt arī dzīves laikā (pārsvarā vecāki cilvēki vai nesen dzemdējušas sievietes vai sievietes, kas nesen palikušas stāvoklī). Iedzimta hemofilija nav ārstējama. Iegūta hemofilija ir autoimūna saslimšana, kas pēc attiecīga medikamenta saņemšanas var pāriet.
Ar slimību slimo pārsvarā vīrieši, kam no mātes iedzimst hemofilijas gēns, retos gadījumos ar to slimo sievietes. Pašlaik uzskata, ka sievietes, kurām VIII vai IX faktora līmenis asinīs ir zemāks par 40%, neatšķiras no vīriešiem, kam faktora līmenis ir zem 40% un tādējādi pastāv iekšējo asiņošanu risks, un tādēļ var tikt uzskatītas par pacientēm, īpaši, ja tās piedzīvojušas asiņošanas epizodes vai pastāv to risks. . Hemofilija A skar vienu vīrieti no 5000—10000 vīriešiem (dzimšanas brīdī), savukārt hemofilija B — vienu vīrieti no 40 000 vīriešiem.
2012. gadā Pasaules Hemofilijas federācija (World Federation  of Haemophilia (WFH)) atjaunoja hemofilijas definīcijas, nosakot, ka hemofilija skar vīriešus un sievietes atkarībā no koagulācijas faktora līmeņa asinīs. Vieglas formas hemofilija ir cilvēkam neatkarīgi no dzimuma, ja koagulācijas līmenis asinīs ir 5-40% no normālā līmeņa, vidēji smaga hemofilija ir cilvēkam ar 1-5% no normālā līmeņa, un smagas hemofilijas gadījumā faktora līmenis asinīs ir <1% no normas. Par simptomātiskām gēna nesējām sauc sievietes, kurām ir hemofilijas gēns un izpaužas asiņošanas epizodes, bet faktora līmenis ir 40%-60%.
Lai apturētu vai novērstu iekšējas asiņošanas, izmanto koagulācijas faktoru koncentrātus, ko izraksta ārsts hematologs, kas specializējies koagulācijas traucējumu ārstēšanā. Pacientu intereses katrā valstī aizstāv hemofilijas biedrības. Latvijā tā ir Latvijas Hemofilijas biedrība, kas kopš dibināšanas 1993. gadā ir Eiropas Hemofilijas konsorcija un Pasaules Hemofilijas federācijas biedrs.
19. gadsimtā slimība bija izplatīta Eiropas karaliskajās ģimenēs, tāpēc tā tikusi saukta par "karaļu slimību". Vienīgi 1952. gadā tika nodalīta hemofilija A un B. Toreiz nebija pieejama atbilstoša ārstēšana un dzīves ilgums nepārsniedza 20 gadus. Tagad cilvēki ar hemofiliju, saņemot nepieciešamos medikamentus, var dzīvot normālu dzīvi.
Eva Marija Seinta
Eva Marija Seinta (en, dzimusi ) ir bijusī amerikāņu aktrise.
Savā vairāk nekā 70 gadus ilgajā aktrises karjerā viņa ir saņēmusi Amerikas Kinoakadēmijas balvu un Emmy balvu, kā arī nominēta Zelta globusa balvai un divām BAFTA kino balvām. Seinta pašlaik ir vecākā dzīvā Kinoakadēmijas balvas saņēmēja, kā arī viena no pēdējām dzīvajām Holivudas Zelta laikmeta zvaigznēm.
Savu kinodebiju piedzīvojusi 1954. gada Elija Kazana filmā "Ostā", kur piedalījusies kopā ar Marlonu Brando. Par šo filmu, kas saņēma astoņas Amerikas Kinoakadēmijas balvas tai skaitā kategorijā "Labākā filma", Seinta saņēma Oskaru kategorijā "Labākā aktrise otrā plāna lomā".
Vēlāk kopā ar Montgomeriju Kliftu un Elizabeti Teilori piedalījusies filmā "Reintrī apgabals" (Raintree County, 1957) un ar Donu Mariju Freda Cinnemana filmā A Hatful of Rain (1957), par ko viņa nominēta Zelta globusa balvai. Viena no viņas zināmākajām lomām ir Alfreda Hičkoka filmā "Uz ziemeļiem caur ziemeļrietumiem".
1960. gados piedalījusies Oto Premingera vēsturiskajā drāmā Exodus (1960), Normana Džuisona komēdijā The Russians Are Coming, the Russians Are Coming (1965), Vinsentes Minelles drāmā The Sandpiper (1965) un Džona Frankenheimera sporta filmā Grand Prix (1966).
Savas karjeras vēlākajā posmā attēlojusi vairākas lomas televīzijā, par lomu seriālā People Like Us (1990) saņēmusi arī Emmy balvu. Piedalījusies arī filmās Loving (1970), Nothing in Common (1986), "Supermens atgriežas" (2006) un "Ziemas pasaka" (Winter's Tale, 2014).
Krāčupe (nozīmju atdalīšana)
Krāčupe var būt:
Ringolds Kalnings
Ringolds Kalnings ( — ) bija Latvijas politiķis, vairākkārtējs Latvijas finanšu ministrs 1920. gadu sākumā. Pirmais Latvijas Bankas padomes priekšsēdētājs.
Biogrāfija
Ringolds Kalnings ir dzimis Rīgā. Viņš bija advokāta un Rīgas Latviešu biedrības priekšnieka Krišjāņa Kalniņa dēls. Mācījās Rīgas Nikolaja ģimnāzijā un Rīgas Politehniskajā institūtā (1893—1897). Pēc studiju pabeigšanas pārcēlās uz Pēterburgu, darbojās dažādos uzņēmumos un bija akciju sabiedrības dibinātājs. Pēc Latvijas Republikas dibināšanas Kalnings atgriezies dzimtenē, 1921. gada martā viņš kļuva par finanšu ministru Z. A. Meierovica vadītajā valdībā. Amatā viņš palika līdz 1922. gada septembrim. Kalninga darbības laikā tika īstenoti taupības pasākumi un ieviesta nacionālā valūta — lats —, kuras vērtība tika piesaistīta zelta tirgus vērtībai, padarot to par stabilu valūtu.
1922. gadā piedalījies 1. Saeimas vēlēšanās un ievēlēts no partijas "Bezpartijiskais nacionālais centrs" saraksta. Ievēlēts ārlietu, finanšu un budžeta komisijās. 1923. gadā, kad tika izveidota Latvijas Banka, Kalnings kļuva par pirmo tās padomes priekšsēdētāju. Viņu amatā nomainīja trīs gadus vēlāk. 1924. gada janvārī Kalnings atgriezās finanšu ministra amatā Voldemāra Zāmuēla valdībā, taču amatā pabija nepilnu gadu, jo Ministru prezidents decembrī demisionēja. 1925. gadā Kalnings piedalījās kārtējās Saeimas vēlēšanās, šoreiz no "Nacionālās apvienības" saraksta. Ievēlēts par 2. Saeimas deputātu, strādājis budžeta komisijā.
1936. gadā, sakarā ar parādu vairāku tūkstošu latu apmērā, tiesā tika izskatīta R. Kalninga maksātnespēja. Kalnings bija pametis valsti un tiesas sēdēs nepiedalījās.
Kalnings bija latviešu studentu korporācijas Selonija biedrs. Kopš 1930. gada ārstējās ārzemēs. Miris 1940. gada 24. augustā Belgradā, Dienvidslāvijas Karalistē.
Dāviņi
Apdzīvotā vieta izveidojusies padomju gados netālu no «Dāviņu» mājām kā padomju saimniecības «Dāviņi» un ciema padomes ciemats. Dāviņos atrodas pagasta pārvalde, bibliotēka, Teņu pasta nodaļa, Ķešu kapi.
Iedzīvotāju skaita izmaiņas
Esošajās robežās, pēc CSP un OSP datiem.
Sāra Mailsa
Sāra Mailsa (en, dzimusi ) ir angļu aktrise.
Pazīstama ar lomām tādās filmās kā The Servant (1963), "Fotopalielinājums" (1966), Ryan's Daughter (1970), The Man Who Loved Cat Dancing (1973), White Mischief (1987) un Hope and Glory (1987).
Par tēlojumu filmā Ryan's Daughter Mailsu nominēja Amerikas Kinoakadēmijas balvai kategorijā "Labākā aktrise galvenajā lomā".
Dienvidu reģions (Brazīlija)
Dienvidu reģions ir viens no pieciem Brazīlijas reģioniem valsts dienvidu daļā. Robežojas ar Centrālrietumu reģionu un ar Dienvidaustrumu reģionu ziemeļos, ar Paragvaju un ar Argentīnu rietumos, ar Urugvaju dienvidos. Reģionu austrumos apskalo Atlantijas okeāns. Reģiona lielākās pilsētas ir Kuritiba un Portualegri. Dienvidu reģiona kopējā platība ir 576 774 km², pēc 2014. gada datiem reģionā dzīvo 29 016 114 iedzīvotāji. Tas ir piektais lielākais reģions Brazīlijā pēc platības un trešais lielākais reģions pēc iedzīvotāju skaita. Reģiona platība aizņem 6,76% no kopējās Brazīlijas teritorijas. Dienvidu reģions ir sīkāk sadalīts trīs štatos kā Parana, Riugrandi du Sula un Santakatarina.
Foxconn
Hon Hai Precision Industry Co., Ltd. (pazīstams ar nosaukumu Foxconn) Taivānas uzņēmums, kas nodarbojās ar elektronikas ierīču ražošanu. Tas ir pasaulē lielākais pasūtījumu ražotājs, piegādājot izstrādājumus citiem uzņēmumiem, kas savukārt tos pārdod ar savu zīmolu. Foxconn pazīstamākie ražojumi: BlackBerry, iPad, iPhone, iPod, Kindle, PlayStation 4, PlayStation 3, Xbox One, Nokia, Wii U.
Uzņēmumam ir rūpnīcas Ķīnā, Brazīlijā, Meksikā, ASV, Turcijā, Malaizijā un Eiropā.
Foxconn akcijas tiek kotētas Taivānas fondu biržā, Honkongas fondu biržā un Londonas fondu biržā.
Vēsture
Uzņēmumu Hon Hai Precision Industry Co., Ltd. 1974. gada 20. februārī dibināja Terry Gou, lai ražotu elektriskās detaļas. Ievērojamākās detaļas bija datoru komponenšu savienotāji, kuri izmantoti datorā Atari 2600. Sākotnēji tas izplatīja savu produkciju ar zīmolu Hon Hai. 1988. gadā Hon Hai atvēra pirmo ražotni kontinentālajā Ķīnā.
1991. gada 18. jūnijā uzņēmuma akcijas saka kotēt Taivānas fondu biržā. 1994. gadā Foxconn sāka iegādāties uzņēmumus ASV un Japānā. 1997. un 1998. gadā dibināti meitas uzņēmumi ASV un Apvienotajā Karalistē. 2001. gadā Foxconn noslēdza līgumu ar Intel par Intel zīmola mātesplašu ražošanu; tās pirms tam izgatavoja Asus. 2003. gadā nopirkta Motorola rūpnīca Meksikā. 2003. gadā iegādāts Somijas plastmasas izstrādājumu ražotājs Eimo, kas bija specializējies mobilo telefonu korpusu ražošanā; 2004. gadā pārdota tā Laitilas rūpnīca, kas tagad pazīstama kā Coreplast. 2005. gadā meitas uzņēmuma Foxconn International Holding akcijas sāka kotēt Honkongas fonfu biržā
2012. gada martā Foxconn par 806 miljoniem ASV dolāru iegādājās 10 % elektronikas ražotāja Sharp akciju un 50 % kapitāldaļu Sharp šķidro kristālu displeju rūpnīcā Japānā. 2014. gadā nopirkts Asia Pacific Telecom, kā arī izsolē iegūtas licences, ļaujot Taivānā izmantot 4G telesakaru iekārtas.
2016. gada 25. februārī paziņots, ka Foxconn iegādāsies 66 % Sharp balsstiesīgo akciju; darījums pabeigts 30. martā. 2018. gada 26. martā paziņots, ka Foxconn Interconnect Technology par 866 miljoniem USD iegādāsies ASV patēriņa tīkla iekārtu ražotāju Belkin International (ieskaitot zīmolus Linksys un Wemo).
Lielākie klienti
Foxconn lielākie klienti:
FIH Mobile
FIH Mobile ir Foxconn meitas uzņēmums, kas sniedz dažādus pakalpojumus, galvenokārt produktu izstrādi un pēcpārdošanas atbalstu. Tas dibināts 2000. gadā Kaimanu Salās.
2016. gada 18. maijā paziņots, ka FIH Mobile pērk daļu no Microsoft Mobile pamata mobilo tālruņu biznesa (ražošanas un izplatīšanas infrastruktūru, tai skaitā rūpnīcu Vjetnamā). Pārējo daļu (Nokia zīmola izmantošanas tiesības, patentus un izstrādi) iegādājās Somijas uzņēmums HMD global. Kopējā pārdošanas darījuma summa HMD global un FIH Mobile bija 350 miljoni ASV dolāru. Darījums pabeigts 2016. gada 1. decembrī.
EToro
eToro ir brokerfirma, kas specializējas sociālajā treidingā un brokeru pakalpojumos. Uzņēmums piedāvā tirdzniecību daudzos tirgos, ieskaitot valūtas, fondu indeksu, akciju un kriptovalūtas tirgus, ar savas tirdzniecības platformas un mobilās lietotnes starpniecību. Uzņēmuma biroji atrodas Izraēlā, Lielbritānijā, Kiprā, ASV un Austrālijā.
eToro nodibināja 2007. gadā Telavivā brāļi Jonijs Asija un Ronens Asija kopā ar Deividu Ringu, sākotnēji uzņēmuma nosaukums bija RetailFX. 2020. gadā uzņēmuma vērtība sasniedza 2,5 miljardus dolāru. Tajā pašā gadā tirdzniecības platformā bija jau 13 miljoni reģistrētu lietotāju.
Operācijas
eToro piedāvā CFD uz dārgmetāliem, izejvielu precēm un energonesējiem, ieskaitot WTI, Brent jēlnaftu un dabasgāzi. Fondu indeksi, ko aptver eToro CFD, ietver S&P 500, NSDQ 100, Austrālijas S&P 200. 2013. gadā eToro sāka piedāvāt kriptovalūtas, tādas kā Bitcoin, bet sākot ar 2017. gadu — arī citas, ieskaitot Ethereum un Ripple.
Eiropas Savienībā eToro darbību regulē CySEC, Lielbritānijā — FCA, ASV — FinCEN, bet Austrālijā — ASIC.
Dainis Upelnieks
Dainis Upelnieks (dzimis Bauskā) ir latviešu stenda šāvējs.
2015. gadā izcīnījis 62. vietu Pasaules čempionātā, 2015. gada Eiropas čempionātā izcīnījis 15. vietu, savukārt pēc gada — 21. vietu.
Pārstāvēja Latviju Riodežaneiro. Tajās ieņēma 14. vietu sacensībās apaļajā stendā.
Eiropas autoceļš E85
Eiropas autoceļš E85 ir daļa no Starptautiskā E ceļu tīkla. Autoceļš savieno Lietuvu ar Grieķiju, tas sākas Klaipēdā un beidzas Aleksandrupolē.
Artūrs Toms Plešs
Artūrs Toms Plešs (dzimis Bauskā) ir Latvijas inženieris, uzņēmējs un politiķis. Bijis vides aizsardzības un reģionālās attīstības ministrs Krišjāņa Kariņa valdībā, pārstāvot partiju apvienību "Attīstībai/Par!", kā arī 13. Saeimas deputāts. Ir partijas "Latvijas attīstībai" biedrs.
Biogrāfija
Dzimis Bauskā. Vidējo izglītību ieguvis Bauskas 1. vidusskolā. Pēc vidusskolas beigšanas iestājies Rīgas Tehniskajā universitātē, kur 2016. gadā absolvējis bakalaura studiju programmu “Transportbūves”. Bakalaura studiju laikā piedalījies “Erasmus” programmā Dānijas Tehniskajā universitātē. 2019. gadā ieguvis maģistra grādu studiju programmā “Pilsētu un reģionu inženierekonomika” Rīgas Tehniskajā universitātē.
Darba gaitas sācis kā būvtehniķis AS "Ceļuprojekts". Darbojies uzņēmējdarbībā, bijis "Digital Media Solutions" valdes loceklis.
Politiskā darbība
Būdams students Rīgas Tehniskajā universitātē, aktualizējis jautājumu par Rīgas domes Satiksmes departamenta (RDSD) piešķirto līdzekļu godprātīgu tērēšanu Vanšu tilta apsaimniekošanai. 2013. gadā veiktais pētījums par tilta margu vienreizējai krāsošanai atvēlēto summu piesaistījis plašāku sabiedrības uzmanību; tā rezultātā Rīgas dome izplatījusi paziņojumu, kurā tiek skaidrots, kas sadārdzinājis Vanšu tilta margu krāsošanu.
A. T. Plešs ir viens no partijas “Latvijas attīstībai” dibinātājiem; partija dibināta 2013. gada 15. decembrī. Pirmo reizi kandidēja Saeimas vēlēšanās 2014. gadā no partijas "Latvijas attīstībai" saraksta, kas neguva pietiekošu vēlētāju atbalstu. 2017. gadā A. T. Plešs tika ievēlēts Bauskas novada domē. Gan pirms ievēlēšanas deputāta amatā, gan pilnvaru laikā aktīvi iestājies par dzelzceļa “Rail Baltica” staciju Bauskā. Kā viens no būtiskākajiem Pleša virzītajiem un Bauskas domes īstenotajiem projektiem ir Bauskas novada pašvaldības policijas izveide.
2018. gadā no Zemgales vēlēšanu apgabala ievēlēts 13. Saeimā no "Attīstībai/Par!" saraksta. 2019. gadā kandidēja Eiropas Parlamenta vēlēšanās, bet netika ievēlēts. No 2019. gada 23. janvāra ieņēma Vides aizsardzības un reģionālās attīstības ministrijas parlamentārā sekretāra amatu.
A. T. Plešs vairākkārt uzsvēris klimata pārmaiņu negatīvo seku ierobežošanas nepieciešamību, aktīvi iestājies par visu ģimeņu tiesisko aizsardzību un Dzīvesbiedru likuma nepieciešamību.
Vides aizsardzības un reģionālās attīstības ministrs
Dažas nedēļas pēc ministra Jura Pūces demisijas A. T. Plešs tika apstirpināts par vides aizsardzības un reģionālās attīstības ministru Krišjāņa Kariņa valdībā. Viņš kļuvis par pirmo ministru vēsturē, kurš dzimis pēc Latvijas neatkarības atjaunošanas. 2022. gadā A. T. Plešs kļuva par apvienības "Attīstībai/Par!" līdzpriekšsēdētāju.
2022. gadā notikušajās 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru.
Rīgas teritorijas plānojuma apturēšana
2022. gada 23. martā VARAM apturēja Rīgas teritoriālā plānojuma noteikumus, kas paredzēja arī azartspēļu zāļu aizliegšanu pilsētā. Pēc šī A.T. Pleša lēmuma Rīgas mērs Mārtiņš Staķis izstājās no partijas "Kustība Par!" un apvienības "Attīstībai/Par!". Partija "Progresīvie" pieprasīja Pleša demisiju, saskatot šajā lēmumā azartspēļu lobija ietekmi.
Arī politologs Filips Rajevskis atzina, ka VARAM Jura Pūces un A. T. Pleša vadībā "ir raksturīgi apturēt pašvaldību attīstības plānus, kas paredz azartspēļu ierobežošanu vietvarā".
2022. gada 30. jūnijā Satversmes tiesa ierosināja lietu par vides aizsardzības un reģionālās attīstības ministra Artūra Toma Pleša rīkojumu apturēt Rīgas domes saistošos noteikumus, ar kuriem tika apstiprināts Rīgas teritorijas plānojums. 2023. gada janvārī arī Tieslietu ministrija atzina tobrīd jau bijušā reģionālās attīstības ministra lēmumu apturēt Rīgas attīstības plānu par nesamērīgu, savukārt 15. februārī A. T. Pleša pēctecis ministra amatā Māris Sprindžuks šo lēmumu anulēja. 2023. gada 20. aprīlī Satversmes tiesa pasludināja spriedumu Ķekavas lietā par Artūra Toma Pleša lēmumu apturēt saistošos noteikumus azartspēļu aizliegšanai novada teritorijā, atzīstot, ka ministra rīkojums apturēt azartspēļu aizliegumu bija pamatots, bet pašvaldības pieņemtie saistošie noteikumi ir prettiesiski.
Atzinības un apbalvojumi
2019. gadā Artūrs Toms Plešs iekļauts žurnāla "Forbes Latvija" ikgadējā reitinga "30 līdz 30" Latvijas jauno līderu sarakstā, kurā "[..] iekļauti cilvēki līdz 30 gadu vecumam, kas guvuši panākumus dažādās nozarēs" 2020. gada marta numurā, pārstāvot Latviju, iekļauts žurnāla starptautiskā izdevuma vispasaules reitinga "30 under 30" sarakstā.
Riževas
Apdzīvotā vieta atrodas pie autoceļa V743. Ciema apkārtnē atrodas ūdenstilpes Gudļevas ezers, Aleksandrovkas ezers.
Gurka
Gurka (de) ir 157 kilometrus gara Dravas kreisā krasta pieteka Austrijas dienvidos, Karintijā. Garākā upe, kas tek tikai pa Karintijas teritoriju.
Iztece no Gurkezera un Torerezera Noku kalnos. Augštecē tek austrumu virzienā, lejtecē - uz dienvidiem. Lielākā pieteka - Glāna. Ietek Dravā lejpus Klāgenfurtes centra. Upes krastos atrodas Gnēzava, Gurka (ar Gurkas domu), Štrasburga.
Jūlija revolūcija
Jūlija revolūcija Francijā, zināma arī kā '''1830. gada revolūcija un Trīs slavenās dienas''', bija revolūcija Francijas karalistē, kuras laikā no 26. līdz 29. jūlijam gāza Burbonu dinastijas karali Šarlu X un pasludināja konstitucionālās monarhijas izveidošanu ar karali Luiju Filipu I tronī. Revolūcijas uzvaru panāca vidusšķiras un strādnieku apvienotie spēki, kas pirmo reizi kopš franču revolūcijas aktīvi iesaistījās bruņotā cīņā pret varu.
Revolūcijas iemesli
66 gadus vecais Šarls X kāpa tronī 1824. gada 16. septembrī. Atšķirībā no sava brāļa Luija XVIII, kurš bija gatavs valdīt kā konstitucionāls monarhs, konservatīvais Šarls vēlējās atjaunot spēcīgu karaļa varu, katoļu baznīcas kontroli pār sabiedrību un likvidēt franču revolūcijas panāktās brīvības.
Šarla politikai pretojās parlaments, kurš 1830. gada 17. martā izteica neuzticību karaļa premjerministram, grāfam Poliņjakam. 18. martā Šarls atlaida parlamentu. 30. aprīlī karalis pasludināja brīvprātīgās patriotu Nacionālās gvardes atlaišanu. Vēlēšanās, kas notika pēc diviem mēnešiem, uzvarēja karaļa pretinieki. 25. jūlijā, svētdienā, Šarls X savā ārpilsētas rezidencē parakstīja virkni pavēļu, ar kurām apturēja preses brīvību, atlaida jaunievēlēto parlamentu un ievērojami ierobežoja vidusšķiras buržuāzijas vēlēšanu tiesības, kā arī tiesības būt ievēlētiem.
26. jūlijs
Karaļa pavēles tiek publicētas oficiālajā laikrakstā, un izraisa Parīzes sabiedrības sašutumu. Vidusšķiras pārstāvji bija neapmierināti ar savām zaudētajām politiskajām tiesībām. Parīzes birža apturēja darbību, fabriku īpašnieki slēdza uzņēmumu durvis. Lai arī daļa laikrakstu pakļāvās jaunajiem preses brīvības ierobežojumiem, citi parakstīja protesta deklarāciju un paziņoja, ka turpinās iznākt. Kad pēcpusdienā policija ieradās konfiscēt laikrakstus, viņus sagaidīja demonstrantu pūļi.
27. jūlijs
Visas dienas laikā Parīzē pieauga bez darba palikušo strādnieku pūļi, un pēcpusdienā, kārtības nodrošināšanai, pilsētas centrā sāka izvietot armijas posteņus. Līdz ar tumsas iestāšanos vakarā sākās pirmās kareivju sadursmes ar strādniekiem un studentiem. Iedzīvotāji no logiem apmētāja kareivjus ar māla dakstiņiem, puķupodiem un bruģakmeņiem. Kareivji atbildēja ar uguni, līdz dienas beigām nogalinot 21 cilvēku.
28. jūlijs
Nelielas sadursmes pilsētā turpinājās visu nakti un rīta pusē atjaunojās ar pilnu spēku. Karalis pavēlēja armijai apspiest nekārtības. Armijas komandiera plāns bija izvietot armiju galvenajās ielās un pie svarīgākajām ēkām, taču esošais karavīru skaits nebija pietiekošs pilnvērtīgas militārās kontroles nodrošināšanai. Vienlaikus, sākās kareivju dezertēšana no nelielajām patruļām un pāriešana dumpinieku pusē.
Ietekmīgu elites pārstāvju grupa centās uzsākt sarunas ar karaļa pārstāvjiem par 25. jūlija lēmumu atcelšanu, kas nevainagojās ar panākumiem. 16.00 Šarls X saņem ziņu no Parīzē izvietotās armijas komandiera, kurš ziņo par revolūcijas sākšanos, un aicina rast politisku risinājumu, lai grābtu troni. Pēc apspriedes ar padomniekiem, karalis pieņem lēmumu turpināt mēģinājumus apspiest protestus.
29. jūlijs
Parīzes ielās izveidotas vairāk nekā 4000 barikādes, dumpinieki ir sagrābuši ieročus un turpina ieņemt aizvien vairāk valdības ēku, virs kurām paceļ revolucionāro trikolora karogu. Tiek ieņemta Tiljerī pils un Luvra, kuras Šveices gvardi izvēlas bēgt, nevis pretoties un mirt, kā Šveices gvardi 1792. gada 10. augustā. Dumpinieki ieņemtajās pilīs izlaupa vīna pagrabus, taču apsargā mākslas darbus. Pēcpusdienā ieņem Parīzes rātsnamu. Vadošie opozīcijas politiķi izveido pagaidu valdību, un lai arī nelielas sadursmes ar karaļa lojālistiem vēl turpinās, revolūcija galvaspilsētā ir uzvarējusi.
30. jūlijs
Radikālie revolucionāri un strādnieki ierosina atjaunot republiku, taču lielburžuāzijas un Napoleona impērijas augstmaņu kontrolētā pagaidu valdība izvēlas stabilāku režīmu, par karali uzaicinot Šarla X radinieku, Orleānas hercogu Luiju Filipu. Viņš piekrīt valdīt kā konstitucionāls monarhs un 9. augustā oficiāli tiek pasludināts par “Franču karali”. 2. augustā Šarls X un troņmantnieks atsakās no tiesībām uz troni un bēg uz Lielbritāniju.
Ietekme
Jūlija revolūcijas ietekmē vairākās Eiropas valstīs izceļas nemieri, ievērojamākie no kuriem ir Beļģijas revolūcija un Novembra sacelšanās Polijā.
Seksuāla revolūcija
Seksuālā revolūcija ir kustība, kas atbalsta kardinālu uzskatu maiņu jautājumā par cilvēku seksuālo dzīvi, ikdienu un atbrīvošanos no seksuālās dzīves ierobežojošiem stereotipiem, kas aizsākās 20. gadsimta vidū, laikā kad bija aktuāla subkultūra hipiji.
Seksuālā revolūcija ir atkal palikusi aktuāla 21. gadsimtā.
Intelsat IV F-2
Intelsat IV F-2 bija starpvalstu organizācijas Intelsat sakaru pavadonis. Orbītā tas tika palaists. Pavadonis līdz 1983. gadam nodrošināja sakarus Atlantijas reģionā.
Kosmisko aparātu izgatavoja ASV uzņēmums Hughes Aircraft uz platformas HS-312 bāzes. Tas bija cilindra formas, stabilizācija tika nodrošināta ar rotāciju ap centrālo asi. Intelsat IV bija apgādāts ar 12 C joslas raiduztvērējiem, kas varēja nodrošināt 6000 telefona zvanus vai 12 vienlaicīgus krāsu televīzijas kanālus vai jauktu sakaru plūsmu, ietverot arī datu un faksa pārraidi. Pavadoņa plānotais darbības laiks bija 7 gadi.
Intelsat IV F-2 tika palaists 00:36:03 UTC ar nesējraķeti Atlas SLV-3C Centaur-D no Kanaveralas zemesraga Gaisa spēku stacijas starta laukuma LC-36A. No ģeosinhronās pārejas orbītas pavadonis ar savu dzinēju SVM-4A sasniedza ģeosinhrono orbītu.
Kosmiskais aparāts tika izvietots virs Atlantijas okeāna punktā 24,5 grādi rietumu garuma, vēlāk tas tika pārvietots uz pozīciju 23° R. No 1976. līdz 1980. gadam tas bija pozīcijā 1 — 6 grādi rietumu garuma, pēc tam atradās 0 — 5° R. 1983. gada 11. maijā tika pārtraukta Intelsat IV F-2 ekspluatācija. Pēc tam tas nekontrolēti dreifēja ģeosinhronā orbītā uz rietumiem aptuveni 5,17 grādi dienā.
Beļģijas basketbola izlase
Beļģijas basketbola izlase ir komanda, kas pārstāv Beļģiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.
Adriana Salazara Varona
Biogrāfija
Deviņas reizes uzvarējusi Kolumbijas sieviešu šaha čempionātos (1981, 1983, 1985, 1986, 1988, 1992, 1993, 1994, 1996). 1990. gadā Azovā piedalījusies Pasaules čempionāta šahā sievietēm starpzonu turnīrā, kurā ieņēmusi 17. vietu.
Beļģijas basketbola izlase
Izlases lielākais panākums ir 4. vieta 1947. gada Eiropas čempionātā.
Adriana Salazara Varona
Biogrāfija
Par panākumiem turnīros FIDE 1990. gadā viņai piešķīrusi starptautiskās meistares (WIM) nosaukumu.
Beļģijas basketbola izlase
Pašlaik (2011. gada jūnijs) Beļģijas izlase FIBA Pasaules izlašu rangā ieņem dalītu 76. vietu.
Panna
Panna ir virtuves piederums, kas tiek izmantots cepšanai un sautēšanai. Parasti panna ir sekla un apaļa, tās diametrs variē no 200 līdz 300 mm. Izgatavota no metāla (čuguna vai nerūsošā tērauda), kas pārklāts ar emalju, alumīniju vai keramiku. Pannai parasti ir rokturis, bet atsevišķos gadījumos var būt divi rokturi, kā arī ir pannas bez rokturiem.
Forstera hoveja
Forstera hoveja, arī palmu hoveja (Howea forsteriana) ir segsēkļu augs, kas pieder palmu dzimtai. Tā dzimtene ir Austrālijai piederošā Lorda Hava sala. Augstums var sasniegt 10 m, lapu vainags — 3 m garumu.
Viegli iedzīvojusies Austrālijas un Jaunzēlandes ziemeļu daļas dārzos un ielu alejās. Sastopama arī ziemeļu puslodē — Anglijas dienvidrietumos, Spānijas dienvidos, ASV. Slaidā palma ir iecienīts iekštelpu augs. Viegli iztur sausu gaisu, zied oranžērijās un ir auglīga.
1939. gadā komponists, diriģents, Konservatorijas dibinātājs Jāzeps Vītols Latvijas Universitātes botāniskajam dārzam uzdāvināja 2 m augstu Forstera hoveju. 75 gados tā ir izaugusi 12 m augsta ar 118 cm stumbra apkārtmēru resnākajā daļā un ir aplūkojama botāniskā dārza palmu mājā.
Roberto Rosato
Roberto Rosato (it, dzimis, miris ) bija Itālijas futbolists. Spēlējis aizsarga pozīcijā, pārstāvējis Itālijas futbola izlasi.
Savas karjeras laikā pārstāvējis četrus Itālijas klubus, bet vislabāk pazīstams no sava pavadītā laika AC Milan. 1968. gadā kļuvis par Itālijas A sērijas čempionu, kā arī uzvarējis 1968–69. gada Eiropas kausa sezonā.
Itālijas futbola izlasi pārstāvējis no 1965. līdz 1972. gadam, kopumā aizvadot 37 mačus. Ar izlasi uzvarējis 1968. gada Eiropas čempionātā. Piedalījies arī 1966. un 1970. gada FIFA Pasaules kausā.
Rosato tiek uzskatīts par vienu no visu laiku labākajiem itāļu aizsargiem.
Sasniegumi
AC Milan
Melodiju stafete
Melodiju stafete bija firmas "Melodija" dziesmu izlašu sērija skaņuplatēs, kurā 20. gadsimta 80. gados tika izdotas populāru latviešu izpildītāju dziesmas.
Vēsture
Sērija tika uzsākta 1983. gadā, un pirmajos tās laidienos tika iekļautas Latvijas radio studijā ierakstītas dziesmas, kuras izpildīja galvenokārt solisti kopā ar televīzijas un radio estrādes orķestri, kā arī Latvijas filharmonijas ansambļi. 80. gadu otrajā pusē sērijā dominēja neatkarīgās rokgrupas, tai skaitā arī tādas, kam tolaik nebija izdotas savas atsevišķās skaņuplates. Kad 1988. gadā iznāca 8. izlases laidiens, kritiķis Klāss Vāvere rakstīja: "Iznākusi arī līdz šim lielākoties visai nīkulīgās sērijas «Melodiju stafete» astotā skaņuplate, kas, šķiet, beidzot sagādās patīkamus mirkļus visiem, kam simpātiska latviešu popmūzika. Tā noteikti ir šīs sērijas labākā plate, kurā iekļauti gan populāri, gan tiešām labi šā un pērnā gada hiti." Sērija noslēdzās 1991. gadā, kad līdzšinējā ierakstu izdošanas sistēma beidza pastāvēt ekonomiskās krīzes apstākļos, un pēdējo izlasi firma izdeva ar mainīto nosaukumu "RiTonis".
Rītarasas
Rītarasas ir ciems Lēdmanes pagastā, Ogres novadā. Atrodas 67 km attālumā no Rīgas.
Ciema apkārtnē atrodas Lobes ūdensdzirnavas, viesu nams.
Haifas "Maccabi"
Haifas "Maccabi" (he; Moadon HaKaduregel Maccabi Haifa) ir profesionāls Izraēlas futbola klubs no Haifas, kas pašlaik spēlē Izraēlas Premjerlīgā.
Klubs tika dibināts 1913. gadā un tas savas mājas spēles aizvada Sammy Ofer Stadium stadionā, kurā ir 30 858 skatītāju vietas. Haifas "Maccabi" ir viens no Izraēlas "lielā četrinieka" klubiem, ar kopumā izcīnītiem 15 augstākās līgas tituliem, 6 Izraēlas kausiem un 5 Toto kausiem. 2002–03. gada UEFA Čempionu līgas sezonā tas kļuva par pirmo Izraēlas futbola klubu, kas ir spēlējis Čempionu līgas grupu turnīrā.
Laimutis Šolis
Laimutis Šolis (lt; dzimis 1961. gadā) ir Lietuvas šahists.
Biogrāfija
1985. gadā absolvējis Maskavas Valsts Centrālo fiziskās kultūras institūtu. Ieguvis šaha trenera kvalifikāciju. No 1985. gada līdz 1992. gadam strādājis Ķēdaiņu šaha skolā. 2010. gadā bijis Lietuvas sieviešu izlases treneris Pasaules šaha olimpiādē. No 2010. gada strādā Kauņas šaha skolā par treneri. Pazīstamākais no viņa audzēkņiem ir Lietuvas šaha meistars Toms Laurušs.
2009. un 2014. gadā pārstāvējis Lietuvas klubus Eiropas klubu komandu čempionātos. 2007. gadā Starptautiskā šaha federācija viņam piešķīrusi FIDE meistara (FM) nosaukumu. 2014. gadā Lietuvas izlases sastāvā uzvarējis Eiropas senioru komandu šaha čempionātā.
Piedalījies 2009. gada Latvijas šaha čempionātā atpūtas bāzē "Mežezers" Pļaviņu novadā, kur ieņēmis 20. vietu.
Ziedkāposts
Ziedkāposts jeb puķkāposts (Brassica oleracea var. botrytis) ir dārza kāposta pasuga, kura zieds tiek izmantots uzturā kā dārzenis. Zieds parasti ir baltā krāsā, bet tiek kultivētas arī tādas ziedkāpostu šķirnes, kuru zieds ir zaļā vai violetā krāsā. Ziedkāposti satur daudz C vitamīnu; satur arī folijskābi, B6 vitamīnu.
2009. gadā vislielākā ziedkāpostu raža tika ievākta Ķīnā un Indijā. No Eiropas valstīm visvairāk ziedkāposti tika izaudzēti Itālijā un Spānijā.
2014. gada Abū Dabī Grand Prix
2014. gada Abū Dabī Grand Prix (oficiālais nosaukums 2014 Formula 1 Etihad Airways Abu Dhabi Grand Prix) bija Formula 1 pasaules čempionāta. gada sezonas 19. posms. Sacīkstēs uzvarēja Mercedes pārstāvošais Luiss Hamiltons.
Guntars Freibergs
Guntars Freibergs (dzimis 1991. gada 17. aprīlī) ir akadēmiskās mūzikas sitaminstrumentālists. Profesionālā sitaminstrumentu ansambļa "Perpetuum Ritmico"  dalībnieks.
Biogrāfija
Guntars mācījies Maskavas Centrālajā mūzikas skolā Marka Pekarska klasē. No 2007. līdz 2011. gadam studējis Strasbūras Mūzikas konservatorijā. 2014. gadā ieguvis maģistra grādu Lincas Antona Bruknera Universitātē kā arī papildinājis prasmes Briseles Karaliskajā Mūzikas konservatorijā. Mūziķis piedalījies meistarklasēs pie vadošajiem sitaminstrumentu spēles izpildītājiem un pedagogiem Keiko Abe (Japāna), Momoko Kamiya (Japāna), Bogdan Bacanu (Austrija), Peter Sadlo (Vācija), kā arī papildinājis prasmes Zalcburgas Mozarteum vasaras akadēmijā un Villekrozes akadēmijā Francijā.
2012. gadā ieguvis 2. vietu prestižajā Zalcburgas Marimbas konkursā un Grand-Prix sitaminstrumentu konkursā Fermo, Itālijā 2011. gadā. Kā solists uzstājies ar orķestriem Latvijā, Krievijā, Vācija, Bulgārijā un Čehijā. 2011. gadā ticis nominēts Lielajai Mūzikas balvai kategorijā par spožu debiju. Paralēli aktīvajai koncertdarbībai, vērā ņemama ir pedagoģiskā darbība, par ko liecina gan ar domubiedriem un kolēģiem izveidotā līdz šim pirmā Latvijas Sitaminstrumentālistu – pedagogu asociācija. 2023.gadā saņēmis Lielo mūzikas balvu par izcilu sniegumu gada garumā.
Johans Georgs Vithauers
Pēc mācībām Erfurtē un Leipcigā, devās uz Jelgavu, kur Kurzemes hercoga galmā bija hercogienes Dorotejas un viņas pusmāsas Elīzas fon der Rekes mūzikas skolotājs. Vēlāk devās uz Hamburgu, kur mācījās pie Kārļa Filipa Emanuela Baha. No 1797. gada līdz savai nāvei bija Lībekas Jēkaba baznīcas ērģelnieks.
Taners Pīrsons
Taners Pīrsons (en, dzimis ) ir Kanādas hokejists, spēlē kreisās malas uzbrucēja pozīcijā. Kopš 2019. gada Pīrsons pārstāv NHL komandu Vankūveras "Canucks". 2012. gada NHL draftā Pīrsonu ar kopējo 30. numuru pirmajā kārtā izvēlējās Losandželosas "Kings".
Losandželosas "Kings" rindās debitējis 2013. gadā. 2014. gadā palīdzējis komandai izcīnīt Stenlija kausu. 2018. gada novembrī Pīrsons tika aizmainīs uz Pitsburgas "Penguins", bet 2019. gada februārī uz Vankūveras "Canucks".
Poupée de cire, poupée de son
Poupée de cire, poupée de son ir dziesma, kas uzvarēja 1965. gada Eirovīzijas dziesmu konkursā Neapolē, Itālijā, kuras autori ir Seržs Geinsbūrs un Deniss Buržuā. Pārstāvot Luksemburgu, to izpildīja Francijas dziedātāja Frensa Galla. Dziesma tika izpildīta franču valodā.
Dziesma ar 32 punktiem uzvarēja konkursā, kļūstot par otro Luksemburgas uzvarētājdziesmu konkursā.
EchoStar XVI
EchoStar XVI (EchoStar 16) ir ASV uzņēmuma EchoStar sakaru pavadonis, kas palaists 2011. gada novembrī. Tas nodrošinās televīzijas translāciju ASV teritorijā.
Pavadoni izgatavojis uzņēmums Space Systems/Loral uz platformas SSL 1300 bāzes. Tas ir apgādāts ar 32 Ku joslas raidītājiem.
Līgums ar Space Systems/Loral par EchoStar XIV izgatavošanu tika noslēgts 2009. gadā. EchoStar XVI tika palaists 18:31:00 UTC ar nesējraķeti Proton-M/Briz-M no Baikonuras kosmodroma 200. starta laukuma 39. palaišanas iekārtas. Ģeostacionāro orbītu pavadonis sasniedza paša spēkiem. EchoStar XVI izvietots punktā 61,5° rietumu garuma.
Borisa akmeņi
Borisa akmeņi (be; ru), dēvēti arī par Dvinas akmeņiem (ru), ir septiņi viduslaiku vēstures pieminekļi, kas atrodas Baltkrievijā. Tie ir novietoti Rietumu Dvinas jeb Daugavas krastos posmā starp Polocku un Vjerhņadzvinsku. Akmeņi, iespējams, atradās savās vietās jau pirms kristietības ienākšanas šajā Baltkrievijas reģionā, bet 12. gadsimtā tajos tika iegravēti reliģiskie teksti un Jēzus Kristus atttēli. Lielākā akmens apkārtmērs ir 17 metri.
Vēsture
Akmeņus 16. gadsimtā aprakstīja Matejs Strijkovskis. Pirmo reizi zinātnisku uzmanību tiem pievērsa Georgs fon Kankrins. Viņš atklāja, ka akmenī pie Oršas upes ir iegravēts šāds uzraksts: "1171. gada 7. martā tika pabeigts šis krusts. Kungs, lūdzu, palīdziet savam kalpam Bazilim, kura otrs vārds ir Rogvolods Borisa dēls".
Pēc tam tika atklāti vairāki citi laukakmeņi ar iegravētu Borisa vārdu. 1930. gados divus no tiem uzspridzināja pēc komunistiskās varas pavēles, jo akmeņi tikuši uzskatīti par reliģiskiem priekšmetiem. Pāri palikušās šķembas tika izmantotas, lai bruģētu ceļu starp Minsku un Maskavu. Vēl viens no Borisa akmeņiem tika iemests upē, kur tas atradās līdz tā atklāšanai 1988. gadā. Kad tika mēģināts to izcelt, akmens sašķēlās trīs daļās. Trīs citi akmeņi tika pārvietoti, lai tiktu izstādīti blakus Svētās Sofijas katedrālei Polockā, Laukakmeņu muzejā Minskā un Kolomenskoje ciematā netālu no Maskavas.
Apraksts
Abi akmeņu nosaukumi ir nedaudz maldinoši: tikai četri no tiem atrodas gar Daugavas krastiem, un vienā no akmeņiem nav iegravēts Borisa vēstījums. Akmeņu centrālais elements ir milzīgs krusts, ko papildina tradicionālās leģendas par Kristus uzvaru saīsinātie elementi. Ir vispārpieņemts, ka uzrakstos minētais Boriss bija Rogvolods Vseslavičs (kristītais vārds "Boriss"), Vseslava Bračislaviča dēls. Ir diezgan iespējams, ka tādus gravējumus laukakmeņos veica pagānu slāvi ilgi pirms kristietības ienākšanas šajā reģionā.
Ivars Vanags
Ivars Vanags (dzimis Rīgā) ir latviešu aktieris.
Biogrāfija
1984. gadā beidzis Rīgas 64. vidusskolu teātra mākslas novirzienā. 1991. gadā beidzis Tautas kinoaktieru studiju. 1994. gadā Latvijas Universitātē ieguvis maģistra grādu ekonomikā. Valmieras teātra aktieris kopš 1993. gada.
Spēle (albums)
Spēle ir 2008. gadā izdots Igo mūzikas albums - dziesmu izlase.
Izlasē iekļautas dziesmas, kuras Igo ierakstījis kopā ar pazīstamiem Latvijas mūziķiem kā Lindu Leen, Ievu Kerēvicu, Ladybird, Lindu Marutu, Andri Ērgli, R.A.P. un Arti Dvarjonas, Fēliksu Ķiģeli, Ivo Fominu, Melo-M, Credo un citiem. Igo izpildītās kompozīcijas «Meitenei kafejnīcā», «Čuksti», «Manā istabā» ir dzīvā koncerta ieraksti, un izlasē ir iekļautas arī dziesmas angļu valodā. Albums tika izdots Igo 30 gadu koncertdarbības jubilejā.
Edgars Frīzendorfs
Edgars Voldemārs Eduards fon Frīzendorfs (, 1881—1945) bija vācbaltiešu arhitekts, kas strādāja Latvijā, projektējot jūgendstila ēkas.
Dzīvesgājums
Dzimis 1881. gadā Rīgā. Studēja Rīgas Politehniskajā institūtā tirgus zinības (1900-1901) un arhitektūru (1901-1907). Strādāja Vilhelma Bokslafa arhitektu birojā (1907-1910), pēc tam patstāvīgi. Pēc Pirmā pasaules kara strādāja pie lauksaimniecības būvju projektēšanas Latvijā. 1939. gadā pārcēlās uz dzīvi okupētās Polijas teritorijā.
Projektētās ēkas
Līdz Pirmajam pasaules karam Rīgā pēc Edgara Frīzendorfa projektiem uzcelts apmēram 25 stateniskā jūgendstila ēku. Viņš kopā arhitektu Vilhelmu Ludvigu Bokslafu (1858—1945) projektēja Dubultu luterāņu baznīcas (1907—1909) un Rīgas Krusta baznīca (1908—1910) būvi. 1911. gadā pēc viņa projekta uzcēla Vidzemes guberņas lauksaimnieku savstarpējās palīdzības biedrības kantoru namu, tagadējo Latvijas Republikas Izglītības un zinātnes ministrijas ēku.
Levice
Levice (sk) ir pilsēta Slovākijā, Nitras apgabala Levices apriņķa centrs pie Hronas upes.
Vēsture
Rakstos pirmoreiz minēta 1165. gadā. Tāpat kā lielākā daļa no Slovākijas teritorijas, Levice gadsimtiem atradusies Ungārijas sastāvā, tās ungāriskais nosaukums ir Lēva (Léva). No 1663. līdz 1685. gadam Levice atradās Osmaņu impērijas sastāvā kā sandžaka centrs. Pēc Pirmā pasaules kara iekļāvās Čehoslovākijā. Otrā pasaules kara laikā, pamatojoties uz Pirmajām Vīnes arbitrāžām, Levice ietilpa Ungārijas sastāvā. Pēc Otrā pasaules kara daudzi pilsētas ungāru iedzīvotāji tika deportēti uz Ungāriju. No 1993. gada — Slovākijā.
Cilvēki
2011. gadā vairums pilsētas iedzīvotāju bija slovāki (77,83 %), dzīvoja arī ungāri (9,19 %), bet 11,57 % tautību nenorādīja. Pēc reliģiskās pārliecības — katoļi (58,76 %), nereliģiozi (22,77 %), luterticīgie (7,46 %).
Plēsoņa (filma)
"Plēsoņa" (en) ir 1987. gada ASV zinātniskās fantastikas spraiga sižeta filma. Filmas režisors ir Džons Maktīrnans, scenārija autori ir brāļi Džims un Džons Tomass. Šī ir pirmā filma "Plēsoņas" filmu sērijā. Galvenajā lomā ir Arnolds Švarcenegers, kas atveido paramilitāru elites glābšanas vienības līderi, kam jāizglābj ķīlnieki no partizānu teritorijas Centrālamerikas lietus mežos, kur viņi sastopas ar nāvējošo Plēsoņu (Kevins Pīters Holls), prasmīgu, tehnoloģiski attīstītu citplanētieti, kas uzsācis viņu medības.
Filmas scenārijs sarakstīts jau 1984. gadā ar darba nosaukumu "Mednieks" (Hunter). Filmēšana norisinājās 1986. gadā no marta līdz jūnijam. Plēsoņas tēlu veidoja Stens Vinstons. Filmas pirmizrāde ASV norisinājās. Filmas pasaules kases ieņēmumi ir 98,3 miljoni ASV dolāru. Sākotnējās kritiķu atsauksmes bija pretrunīgas, tomēr mūsdienās filma tiek uzskatīta par spraiga sižeta žanra kino klasiku.
Filmas labie kases ieņēmumi rosināja franšīzes izveidošanu, kurā ietilpst filmas, romāni, komiksi, videospēles un rotaļlietas. Filmai ir trīs tiešie turpinājumi: "Plēsoņa 2" (Predator 2, 1990), "Plēsoņas" (2010) un "Plēsoņa: Atjaunots" (The Predator, 2018), kā arī paredzētais prikvels Prey (2022). Sajaucoties ar "Svešo" filmu sēriju izveidojusies filmu sērija "Svešie pret Plēsoņu", kurā ietilpst filmas "Svešais pret Plēsoņu" (2004) un "Svešie pret Plēsoņu 2" (Aliens vs. Predator: Requiem, 2007).
Kārlis Arnolds Avots
Kārlis Arnolds Avots (dzimis Rīgā) ir latviešu aktieris.
2015. gadā beidzis Elejas vidusskolu un Jelgavas novada sporta skolu. 2015. gadā Latvijas U20 izlases sastāvā piedalījies Eiropas čempionātā regbijā. Teātra gaitas uzsācis pie režisores Annas Švītiņas, kura viņam Elejas vidusskolā pasniegusi ķīmiju.
Attēlojis lomas filmās "Pirmdzimtais" (2017), "Mīlulis" (2022), "Janvāris" (2022).
Apbalvojumi
2020. gadā saņēmis Spēlmaņu nakts balvu "Gada debija vai jaunais skatuves mākslinieks" par V lomu izrādē "Elpa" (Dailes teātris) un Dmitrija Prokofjeviča Razumihina lomu izrādē "731. solis" (Valmieras Drāmas teātris).
Saņēmis 2022. gada Lielā Kristapa balvu kā labākais aktieris, kā arī Romas kinofestivāla Vitorio Gasmana vārdā nosaukto balvu "Labākais aktieris" par Jaža lomu filmā "Janvāris".
Turun Palloseura
Turun Palloseura / TPS ir 1922. gadā dibināts Somijas futbola klubs no Turku, kas spēlē Veikkausliiga, Somijas futbola čempionāta augstākajā līgā.
Kimči
Kimči (ko (gimchi) — 'dārzeņi') ir korejiešu virtuves ēdiens — ar dažādām asām piedevām skābēti dārzeņi. Ārpus Korejas ar vārdu „kimči” galvenokārt saprot ar piedevām skābētus Ķīnas kāpostus vai baltos redīsus, bet Korejā kimči gatavo no daudz dažādiem dārzeņiem, tostarp ķirbjiem, sinepju lapām, baklažāniem, hurmas, rāceņiem, Āzijas kāpostiem, žeņšeņa, saldajiem kartupeļiem un pupiņu asniem. Tie var būt sagriezti kubiņos, salmiņos, šķēlēs vai citas formas gabalos. Kā piedevas skābējamajiem dārzeņiem pievieno ingveru, ķiplokus, zivju mērci vai sālītas garneles un čili.
Izšķir kimči ziemeļu un dienvidu paveidu. Ziemeļu paveidā izmanto mazāk piparus un sāli, kā arī tikpat kā neizmanto jūras veltes un to produktus. Tam ir arī mīkstāka un šķidrāka konsistence. Savukārt kimči dienvidu paveidā lieto vairāk asās garšvielas, kā arī anšovus, garneles, zivju mērci un citas jūras veltes un to produktus. Kimči mēdz ēst atsevišķi, sautējumos, zupās, ar rīsiem, gaļu, zivīm, pankūkās un citur.
Telavivas "Hapoel"
Telavivas "Hapoel" (he; Moadon Kaduregel Hapoel Tel Aviv) ir profesionāls Izraēlas futbola klubs no Telavivas, kas pašlaik spēlē Izraēlas Premjerlīgā.
Klubs tika dibināts 1923. gadā un savas mājas spēles aizvada Bloomfield Stadium stadionā, kurā ir 29 400 skatītāju vietas. Tas ir viens no visveiksmīgākajiem valsts klubiem, ar kopumā izcīnītiem 13 līgas tituliem un 16 Izraēlas kausiem. Tas kļuva par pirmo klubu no Izraēlas, kas uzvarēja Āzijas čempionu kausā.
Dravēnu kalns
Dravēnu kalns ir paugurs Vidzemes augstienes Vestienas pauguraines vidusdaļā, 1,2 km uz dienvidrietumiem no Gaiziņkalna, ietilpst Gaiziņkalna dabas parkā. Paugurs ir 283,1 m augsts, un tā relatīvais augstums ir 46,3 m. Dravēnu kalns ir Latvijas devītais augstākais paugurs. Paugurs izvietojies Madonas novada Vestienas pagasta ziemeļaustrumos pie Žautrīša ezera, netālu no "Dravēnu" mājām.
Eiropas autoceļš E272
Eiropas autoceļš E272 ir daļa no Starptautiskā E ceļu tīkla. Autoceļš ved cauri Lietuvai, sākoties Klaipēdā un beidzoties Viļņā. Sakarā ar maršruta zemo nozīmi, autoceļam ir iedalīta zemāka prioritāte un tas ietilpst E ceļu tīkla, B klasē.
No Klaipēdas līdz Palangai tas sakrīt ar Lietuvas maģistrālo ceļu A13, no Palangas uz Šauļiem A11, no Šauļiem uz Panevēžu A9, nelielā posmā pie Panevēžas tas sakrīt ar A17, un posmā no Panevēžas līdz Viļņa tas sakrīt ar Lietuvas autoceļu A2.
Landsat 8
Landsat 8 (sākotnēji Landsat Data Continuity Mission, LDCM), ir ASV Zemes tālizpētes pavadonis. Tas orbītā tika palaists 2013. gada februārī NASA un ģeoloģiskā dienesta United States Geological Survey (USGS) vajadzībām.
Rīteri
Rīteri ir ciems Klintaines pagastā, Aizkraukles novadā. Atrodas 9 km no pagasta centra Stukmaņiem, 23 km no novada centra Aizkraukles un 106 km attālumā no Rīgas.
Landsat 8
Iepriekšējo Landsat pavadoni Landsat 7 palaida 1999. gadā, un tas vēl joprojām ievāca datus. Tā kā tā plānotais darbības laiks bija pieci gadi, NASA paredzēja projekta Landsat Data Continuity Mission ("Landsat datu nepārtrauktības misija") ietvaros iegūt datus no privātiem pavadoņiem. Izanalizējot privāto uzņēmumu piedāvājumus, 2003. gada septembrī NASA atcēla šo projektu. Pēc tam tika izveidota starpaģentūru grupa, kura meklēja jaunus Landsat datu nepārtrauktības risinājumus. 2004. gada augustā tika nolemts Landsat tipa instrumentus uzstādīt polārās orbītas pavadoņos NPOESS. Izvērtējot tehniskās grūtības, integrējot Landsat tipa sensorus NPOESS platformā, 2005. gada decembrī nolemts tomēr NPOESS programmu turpināt bez Landsat instrumentiem, bet Landsat Data Continuity Mission realizēt kā vienu kosmisko aparātu. Sākotnēji tam tika paredzēts uzstādīt vienu instrumentu OLI. 2009 gada decembrī nolēma pavadonim pievienot vēl arī instrumentu TIRS.
2008. gada aprīlī NASA par Landsat Data Continuity Mission kosmiskā aparāta platformas izgatavotāju izvēlējās General Dynamics Advanced Information Systems (tagad tā kosmisko aparātu nodaļa ir Orbital Sciences Corporation sastāvā).
Rīteri
Ciema apkārtnē atrodas Rīteru dolomīta atsegums, Rīteru karjers.
Iedzīvotāju skaita izmaiņas
Esošajās robežās, pēc CSB datiem.
Landsat 8
Landsat 8 uzstādīti divi instrumenti:
Landsat Data Continuity Mission tika palaists 18:02:01 UTC ar nesējraķeti Atlas V/401 (AV-035) no Vandenberga Gaisa spēku bāzes.
Pēc ievadīšanas orbītā sākās izmēģinājumu un kalibrēšanas fāze. 12. aprīlī LDCM orbītas augstums tika pacelts līdz 705 km, kas ir tā darba orbīta. 30. maijā tika paziņots, ka LDCM ir notestēts un kalibrēts un nodots USGS, pārdēvējot to par Landsat 8.
Korsakova sindroms
Korsakova sindroms ir amnestiska sindroma paveids, kas rodas vitamīna B1 trūkuma dēļ, ko izraisa nepareizs uzturs, alkohola pārmērīga lietošana, kā arī ļoti bieži galvas smadzeņu traumas.
Grindēlijas
Grindēlijas ir viengadīgi, divgadīgi vai daudzgadīgi lakstaugi vai krūmāji ar dzelteniem vai oranžiem ziediem. Vairāku zvīņspārņu sugu kāpuri izmanto grindēlijas kā pārtikas avotu.
Sugas
Ģintī ir atzītas aptuveni 70 sugas:
Tarzāna hameleons
Tarzāna hameleons (Calumma tarzan) ir kritiski apdraudēta hameleonu dzimtas suga, kas sastopama nelielā areālā Madagaskaras austrumos. Sugu atklāja 2009. gadā, bet 2012. gadā iekļāva Zemeslodes 100 visapdraudētāko sugu sarakstā.
Madagaskarā ir liela hameleonu dažādība, un atlikušajos salas mežos mitinās liels daudzums uzkrītoši krāšņu sugu.
Nosaukums
Jauno sugu nosauca Tarzāna meža vārdā, kur hameleons mitinās un kas atrodas netālu no Tarzānvillas jeb Tarzāna ciema (nesen pārdēvēts par Ambodimeloku, kas nozīmē "līkuma vieta").
Apraksts
Neliels hameleons, kura garums no 119—150 mm. Ķermeņa krāsa mainīga, no zaļas līdz gaiši dzeltenai kā pamatkrāsas un tumšām šķērssvītrām uztraukuma brīžos. Tēviņiem kakls un galvas virspuse brūna vai melnīgsnēja.
Izplatība un dzīvesveids
Sugas areālu veido trīs nelieli, ļoti apdraudēti mitro mežu fragmenti — netālu no Tarzānvillas, Ambatofotsi mežs un Ampotakas mežs. Sarkanā grāmata norāda divus areālus. Pirmais no tiem ir ap 1,5 km garš un mazāk nekā 300 m plats un atrodas tikai mazāk par vienu kilometru no Tarzānvillas. Ambatofotsi meža fragmenta garums līdz 6 km, platums — 1,5 km. Tas ir izveidots kā jauna īpaši aizsargājamā dabas teritorija. Augstuma amplitūda 800—910 m v.j.l.
Ampotakas meža platība ir 75 ha ar augstumu 749 līdz 817 m v.j.l. 2008. gadā mežs ieguva pagaidu aizsargājamās teritorijas statusu. 2011. gadā populācijas blīvumu veidoja 1,05 īpatņi uz 100 m, un tie visi tika atrasti uz Tambourissa thouvenotii (troplauru dzimta) koku lapām.
Naktis pavada mežu augājā 1—4 m augstumā. Izšķīļušies mazuļi konstatēti galvenokārt aprīlī.
Apdraudējums
Lielāko apdraudējumu rada mežu malu izciršana un dedzināšana zemkopības vajadzībām, kā arī selektīva koku izciršana atsevišķās vietās. Tāpat pieaug kvalificētu nelegālo zelta meklētāju skaits.
Ernests Mediņš
Ernests Mediņš (1988. gada 23. februārī) ir latviešu mūziķis, sitaminstrumentālists, Profesionālā sitaminstrumentu ansambļa "Perpetuum Ritmico"  dalībnieks.
Biogrāfija
Ernests ir absolvējis Jāzepa Vītola Mūzikas akadēmijas sitaminstrumentu klasi pie pasniedzēja Edgara Saksona (2011) un maģistrantūrā pie pedagogiem R. Zaļupes un E. Saksona (2014). Piedalījies meistarklasēs pie Wolfgang Haffner (Vācija), Jojo Mayer (ASV), Dave Weckl (ASV), Marta Klimasara (Polija), Gert Mortensen (Dānija) u.c.
Lielbritānijas basketbola izlase
Lielbritānijas basketbola izlase ir komanda, kas pārstāv Lielbritāniju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.
Izlases lielākais panākums ir 13. vieta 2009. gada Eiropas čempionātā.
Pauls Jordans
Pauls Eduards Jordans (de, ru; dzimis, miris ) bija vācbaltiešu izcelsmes vēsturnieks un statistiķis. No 1851. līdz 1854. gadam strādāja par skolotāju Bērzaines ģimnāzijā. Londonas Statistikas institūta biedrs. Izglītoto igauņu biedrības (Gelehrte Estnische Gesellschaft) goda biedrs.
1848. gadā beidza Tartu universitāti. No 1846. līdz 1851. gadam — privātskolotājs Valklas muižā. No 1851. līdz 1854. gadam — skolotāju Bērzaines ģimnāzijā. No 1855. līdz 1880. gadam — skolotājs Tallinas guberņas ģimnāzijā. 1871. gada Tallinas tautas skaitīšanā pirmais Eiropā izmantoja Ernsta Engela ieteikto kartīšu sistēmu.